62018TJ0552_INF
2021 m. liepos 14 d. Bendrojo Teismo (septintoji kolegija) sprendimas
Moreno Reyes / Taryba
(Byla T‑552/18)
„Bendra užsienio ir saugumo politika – Ribojamosios priemonės, kurių imtasi dėl padėties Venesueloje – Lėšų įšaldymas – Asmenų, subjektų ir įstaigų, kurių lėšos ir ekonominiai ištekliai įšaldyti, sąrašai – Ieškovo pavardės įtraukimas į sąrašus – Ieškovo pavardės palikimas sąrašuose – Vertinimo klaida“
1.
Ieškinys dėl panaikinimo – Fiziniai ar juridiniai asmenys – Tiesiogiai ir konkrečiai su jais susiję aktai – Ribojamosios priemonės, kurių imtasi dėl padėties Venesueloje – Reglamentas, kuriuo peržiūrimas nurodytų asmenų, grupių ir organizacijų sąrašas, nepanaikinant ankstesnio reglamento – Šiame reglamente nenurodyto asmens ieškinys – Priimtinumas
(SESV 263 straipsnis; Tarybos sprendimas (BUSP) 2018/1656; Tarybos reglamentas 2018/1653)
(žr. 35–37 punktus)
2.
Europos Sąjunga – Teisminė institucijų aktų teisėtumo kontrolė – Ribojamosios priemonės, kurių imtasi dėl padėties Venesueloje – Kontrolės apimtis – Priemonės pagrįstumo įrodymas – Kompetentingos Sąjungos institucijos pareiga kilus ginčui įrodyti motyvų, nurodytų dėl atitinkamų asmenų arba subjektų, pagrįstumą
(Europos Sąjungos pagrindinių teisių chartijos 47 straipsnis; Tarybos sprendimo (BUSP) 2017/2074, iš dalies pakeisto sprendimais (BUSP) 2018/901 ir (BUSP) 2018/1656, I priedas; Tarybos reglamento 2017/2063 IV priedas, Tarybos reglamentai 2018/899 ir 2018/1653)
(žr. 51–54 punktus)
3.
Europos Sąjunga – Teisminė institucijų aktų teisėtumo kontrolė – Ribojamosios priemonės, kurių imtasi dėl padėties Venesueloje – Kontrolės apimtis – Asmenų, susijusių su kenkimu demokratijos ir teisinės valstybės principo laikymuisi, įtraukimas į sąrašą – Visuomenei prieinami dokumentai – Įrodomoji galia – Laisvo įrodymų vertinimo principas – Akivaizdi vertinimo klaida
(Tarybos sprendimo (BUSP) 2017/2074, iš dalies pakeisto sprendimais (BUSP) 2018/901 ir (BUSP) 2018/1656, I priedas; Tarybos reglamento 2017/2063 IV priedas, Tarybos reglamentai 2018/899 ir 2018/1653)
(žr. 55, 65, 66, 68, 71, 74, 75 punktus ir rezoliucinę dalį)
Dalykas
SESV 263 straipsniu grindžiamas prašymas panaikinti, pirma, 2018 m. birželio 25 d. Tarybos sprendimą (BUSP) 2018/901, kuriuo iš dalies keičiamas Sprendimas (BUSP) 2017/2074 dėl ribojamųjų priemonių atsižvelgiant į padėtį Venesueloje (OL L 160 I, 2018, p. 12), ir 2018 m. lapkričio 6 d. Tarybos sprendimą (BUSP) 2018/1656, kuriuo iš dalies keičiamas Sprendimas (BUSP) 2017/2074 dėl ribojamųjų priemonių atsižvelgiant į padėtį Venesueloje (OL L 276, 2018, p. 10), ir, antra, 2018 m. birželio 25 d. Tarybos įgyvendinimo reglamentą (ES) 2018/899, kuriuo įgyvendinamas Reglamentas (ES) 2017/2063 dėl ribojamųjų priemonių atsižvelgiant į padėtį Venesueloje (OL L 160 I, 2018, p. 5), ir 2018 m. lapkričio 6 d. Tarybos įgyvendinimo reglamentą (ES) 2018/1653, kuriuo įgyvendinamas Reglamentas (ES) 2017/2063 dėl ribojamųjų priemonių atsižvelgiant į padėtį Venesueloje (OL L 276, 2018, p. 1), kiek šie teisės aktai susiję su ieškovu.
Rezoliucinė dalis
1.
Panaikinti 2018 m. birželio 25 d. Tarybos sprendimą (BUSP) 2018/901, kuriuo iš dalies keičiamas Sprendimas (BUSP) 2017/2074 dėl ribojamųjų priemonių atsižvelgiant į padėtį Venesueloje, 2018 m. lapkričio 6 d. Tarybos sprendimą (BUSP) 2018/1656, kuriuo iš dalies keičiamas Sprendimas (BUSP) 2017/2074 dėl ribojamųjų priemonių atsižvelgiant į padėtį Venesueloje, 2018 m. birželio 25 d. Tarybos įgyvendinimo reglamentą (ES) 2018/899, kuriuo įgyvendinamas Reglamentas (ES) 2017/2063 dėl ribojamųjų priemonių atsižvelgiant į padėtį Venesueloje, ir 2018 m. lapkričio 6 d. Tarybos įgyvendinimo reglamentą (ES) 2018/1653, kuriuo įgyvendinamas Reglamentas (ES) 2017/2063 dėl ribojamųjų priemonių atsižvelgiant į padėtį Venesueloje, tiek, kiek jie susiję su Xavier Antonio Moreno Reyes.
2.
Priteisti iš Europos Sąjungos Tarybos bylinėjimosi išlaidas.